Анаҩс Константин Ҭыжәбеи Гуи Хосе Бенданииа Гуррерои ашахматқәа рыҿиара аҭоурыхи доусы ртәылақәа рҿы аспортсменцәа реихьӡарақәеи ртәы рҳәеит, ԥхьаҟатәи азԥхьагәаҭарақәеи ртәы еиҭарҳәеит.
«Ҳара есышықәса 12 рҟынӡа жәларбжьаратәи атурнир дуқәа мҩаԥаагоит. Жәабранмза, 2023 шықәса рзы ҳара ҳҿы имҩаԥысраны иҟоуп «Тамыш Village», уахь иаараны иҟоуп 10-ҩык иреиҵамкәа жәларбжьаратәи агроссмеистерцәа. Иара убас, нанҳәамзазы атурнир ду мҩаԥысраны иҟоуп, уи аԥхьахәтә фонд 1 млн. мааҭ рҟынӡа инаӡоит, имҩаԥгахоит Урыстәыла ашахматқәа Рфедерациа алархәны. Шәара шәыспортсменцәа ҳзаар, ҳара гәахәарала иҳадаҳкылоит», – ҳәа иҳәеит Константин Ҭыжәба.
Иара иколлегацәа ирыдигалеит хара имгакәа онлаин режим ала 15 шықәса зхымҵыц рыбжьара, ганцыԥхьаӡа ԥшьҩы-ԥшьҩык алархәны аиҩызаратә еиԥылара амҩаԥгара.
Аҩганк ашахматқәа рзы аиҩызаратә еиԥылара амҩаԥгара, аиҩызаратә ҟазшьа змоу аҩганктәи, аԥсуа-никарагуатәи аизыҟазаашьақәа рыҿиара иазку аусеицура ишацхраауа азгәарҭеит.
Аиԥылара ахыркәшамҭаз аганқәа иарбоу ахырхарҭа ала аусеицура ацҵаразы еиқәшаҳаҭхеит. В завершение встречи стороны договорились о продолжении совместной работы в данном направлении.